Broj: 01-128/24-3187/71 Podgorica, 17. jul 2024. godine

Na osnovu člana 32g Zakona o nevladinim organizacijama ("Službeni list CG", br. 39/11 i 37/17), a nakon završenog Javnog konkursa "Zaštita lica s invaliditetom i djece i mladih sa smetnjama i teškoćama u razvoju" broj 01-128/24-3187/1 objavljenog 31. maja 2024. godine, i Ispravke greške u tekstu Javnog konkursa "Zaštita lica s invalditetom i djece i mladih sa smetnjama i teškoćama u razvoju" broj 01-128/24-3187/4 objavljenog 20. juna 2024. godine i Liste nevladinih organizacija koje nijesu dostavile urednu i potpunu prijavu, odnosno dokumentaciju broj: 01-128/24-3187/70 od 16. jula 2024. godine, Komisija za raspodjelu sredstava za finansiranje projekata i programa nevladinih organizacija u 2024. godini Ministarstva rada i socijalnog staranja, u oblasti zaštita lica s invaliditetom, objavljuje:

**IZMJENA LISTE NEVLADINIH ORGANIZACIJA KOJE NIJESU DOSTAVILE UREDNU I**

**POTPUNU PRIJAVU, ODNOSNO POTREBNU DOKUMENTACIJU**

Vrši se izmjena Liste nevladinih organizacija koje nijesu dostavile uredne i potpune prijave, odnosno potrebnu dokumentaciju, poslovne oznake 01-128/24-3187/70 koju je Ministarstvo rada i socijalnog staranja objavilo dana 16. jula 2024. godine na internet stranici Ministarstva i portalu e-uprave, na način što se sljedećoj:

1. **NVO "Gorica"** (01-128/24-3187/9), ukazuje:

* Dostaviti prijavu projekta popunjenu na propisanom obrascu koji je sadržaj teksta Javnog konkursa, pečatiranu i potpisanu od strane ovlašćenog lica nevladine organizacije (dva primjerka);
* Dostaviti budžet prijave projekta popunjen na propisanom obrascu koji je sadržaj teksta Javnog konkursa, pečatiran i potpisan od strane ovlašćenog lica nevladine organizacije (dva primjerka);
* Dostaviti Izjavu o nepostojanju višestrukog finansiranja pečatiranu i potpisanu od strane ovlašćenog lica nevladine organizacije (dva primjerka);
* Dostaviti Izjavu o partnerstvu pečatiranu i potpisanu od strane ovlašćenog lica nevladine organizacije koja je aplikant na projektu kao i pečatiranu i potpisanu od strane ovlašćenog lica partnerske organizacije (dva primjerka);
* Dostaviti Izjavu o istinitosti podataka, pečatiranu i potpisanu od strane ovlašćenog lica nevladine organizacije (dva primjerka);
* Dostaviti na CD-u skeniran prijavni obrazac, budžet projekta, izjavu o nepostojanju višestrukog finansiranja, izjavu o partnerstvu, izjavu o istinitosti podataka, koji moraju biti pečatirani i potpisani od strane ovlašćenog lica;
* Dostaviti fotokopiju Statuta nevladine organizacije, pečatiran i potpisan, koji sadrži oblast djelovanja definisan Javnim konkursom konkursa "Zaštita lica s invaliditetom i djece i mladih sa smetnjama i teškoćama u razvoju" i Ispravkom greške u tekstu Javnog konkursa "Zaštita lica s invalditetom i djece i mladih sa smetnjama i teškoćama u razvoju";
* Dostaviti fotokopije rješenja nadležnog organa državne uprave o eventualnim izmjenama i dopunama Statuta nevladine organizacije (aplikanta)
* Dostaviti izjavu da će NVO prije potpisivanja ugovora obavijestiti komisiju o eventualnim dodijeljenim sredstvima za isti projektni program od drugih državnih organizacionih jedinica;
* Dostaviti fotokopiju akta o podnesenoj prijavi za prethodnu fiskalnu godinu kod nadležnog Poreskog organa;
* Dostaviti fotokopiju Bilansa stanja kao i fotokopiju BIlansa uspjeha za 2023. godinu, pečatirane i potpisane;

U ostalim djelovima, Lista nevladinih organizacija koje nijesu dostavile uredne i potpune prijave, odnosno potrebnu dokumentaciju, poslovne oznake 01-128/24-3187/70 koju je Ministarstvo rada i socijalnog staranja objavilo dana 16. jula 2024. godine na internet stranici Ministarstva i portalu e-uprave, se ne mijenja.

Izmjena Liste nevladinih organizacija koje nijesu dostavile uredne i potpune prijave, odnosno potrebnu dokumentaciju izvršila se po službenoj dužnosti s obzirom da je javnopravni organ uočio tehničku grešku.

Izmjena Liste nevladinih organizacija koje nijesu dostavile uredne i potpune prijave, odnosno potrebnu dokumentaciju proizvodi pravno dejstvo od dana od kojeg pravno dejstvo proizvodi objavljena Liste nevladinih organizacija koje nijesu dostavile urednu i potpunu prijavu, odnosno dokumentaciju, poslovne oznake: 01-128/24-3187/70 od 16. jula 2024. godine.

***PREDSJEDNICA KOMISIJE***

***Mersiha Hasanbegović***